Umaarufu wako usiwahi fifia.
Chakula ambacho umekitoa kitakidhi njaa ya watu masikini.
Hiki kitendo chako safi, kitakata kiu yetu.
Mungu awape furaha yote iliyo duniani.
-Yuko wapi mfalme? -Yuko kwenye chumba cha silaha malkia.
Nisamehe malkia, huruhusiwi kuingia huko.
Jodha, hungekuja hapa.
Ninahisi hapa ndipo napaswa kuwa, katika wakati huu.
Jodha, sitaki kubishana nawe sasa hivi.
Nishahuzunishwa na masuala ya ufalme.
Unakumbuka siku yako ya kuzaliwa?
Unakumbuka zawadi kubwa uliyopata siku hiyo?
Raia wako walikutakia mema.
Ninakumbuka vizuri sana Jodha.
Lakini siku hizi, hata maombi hayanisaidii.
Nilipotengeneza bwawa, nilipata baraka nyingi sana.
Lakini nilipounda hii sheria mpya, matamanio hayo yamegeuka kuwa laana.
Raia wangu wameanza kunichukia Jodha.
Hasira hii na chuki hii ni kwa Adham Khan.
Ninajua hivyo Jodha.
Lakini siwezi kuwaambia watu kuwa si kosa langu, ni la Adham Khan.
Anayetawala ufalme ndiye anayelaumiwa.
Basi waambie.
Na uwaonyeshe kuwa Adham Khan ndiye mhalifu halisi.
Si wewe.
Watu watakutakia mema tena.
Jodha, siwezi kufanya hivyo.
Nikifanya hivyo, nitaonyesha udhaifu wangu.
Ninakubali kuwa huwezi kuwaambia haya.
Lakini Ruqaiya anaweza.
Sielewi, Jodha.
Mfalme, ni lazima tufanye kitu kitakachohakikisha kuwa,
kazi imefanywa bila kuharibu uhusiano.
Raia wanakupenda na wanampenda Ruqaiya.
Wanapenda umoja mlionao.
Kwa sababu wameona mkiwa pamoja tangu utotoni.
Katika hali kama hii...
Ruqaiya akisimulia upande wake wa hadithi,
watamsikiliza.
Kwa njia hiyo, hoja yako itawasilishwa kwa raia,
bila wewe kwenda mbele yao.
Ulikuwa unataka kujua ninachofanya ili niokoe uhusiano wetu, sivyo?
Nimepata njia ya kuhakikisha kuwa usiku huu hautakuwa usiku wetu wa mwisho.
Sielewi.
Ninataka ukutane na raia.
Kama vile malkia huaga raia wake.
Wakipatwa na mhemko,
nitawalazimisha wafanye chochote ninachotaka.
Lakini mbona wewe mwenyewe usihutubie raia?
Kwa sababu ninataka malkia wao mpendwa azungumze nao.
Unataka kufanya nini?
Sielewi chochote.
Mfalme atawale daima.
Mfalme umeniita?
Ndiyo, Adgah.
Ninataka utume ujumbe kwa maafisa wote katika ngazi zote
na kwa raia, kuwa Ruqaiya anataka huwahutubia.
Anataka kuzungumza nao.
Amri yako itafuatwa, Bwana.
Jodha, acha nione...
kama wazo lako litanitoa kwa shida hii.
Mmesikia hayo?
Leo usiku, Ruqaiya anataka kuongelesha raia.
Nini kimetendeka
kiasi kwamba malkia anataka kuongelesha raia leo usiku?
Bibiye, habari zimethibitishwa.
Ruqaiya anataka kuongelesha raia leo.
Anataka kuwaambia raia nini?
Unapenda kutonesha kidonda sivyo?
Ndiyo sababu umekuja mbele yangu tena.
Wewe ndiye umesababisha kinachofanyika.
Ndoa yangu iko hatarini.
Ni wewe umesababisha haya.
Lakini usifikirie kuwa haya yote yatakuwa rahisi kwako.
Ninaahidi.
Nitakufanya uteseke kuliko ninavyoteseka.
Malkia Ruqaiya asifiwe!
Nina bahati sana kuwa nyote mmenipa mapenzi mengi.
Mungu ni shahidi wangu.
Nimejaribu kadri ya uwezo wangu,
kufanyia watu matayarisho bora.
Kuna sheria na masharti ya enzi
Na nyote mnayajua vizuri sana.
Kuna mila na desturi zinazozuia maendeleo yetu.
Ni aibu kwa utamaduni wetu.
Mojawapo wa sheria hizo ni ndoa za wasichana ambao hawajafikisha miaka 18.
Wakati mwingine wasichana wadogo huozwa kutokana na umasikini,
wakati mwingine kwa ajili ya utamaduni,
na wakati mwingine kwa ajili ya kushurutishwa.
Katika umri wa kucheza na wanaserere,
huwa wanatwikwa mzigo wa kusimamia familia.
Ni wasichana wanaozaa mustakabali wetu.
Na wanaweka msingi wa mustakabili bora wa ufalme wetu.
Ndiyo sababu mfalme ameweka sheria mpya.
Kuanzia sasa,
hakuna msichana yeyote katika ufalme huu ataolewa kama hajafikisha miaka 18.
Mfalme ana sababu ya kufanya hivi.
Nyote mnapaswa kuelewa uovu wa ndoa za watoto,
na mkatae matambiko hayo ili msaidie katika kutekeleza sheria hiyo.
Eleweni mabinti wenu.
Hadi watakapokomaa,
usimlazimishe aolewe na mtu yeyote.
Lakini Adham Khan amehoji sheria hii.
Na amemkumbusha mfalme kuwa alinioa
tulipokuwa watoto sote.
Kama mfalme alioa msichana ambaye hakuwa amefikisha miaka 18,
hana haki ya kuzuia mtu mwingine asioe.
Ili atendee Adham Khan haki,
mfalme ameamua kuwa wa kwanza kufuata sheria hiyo.
Ili awe kielelezo kizuri kwa raia,
ameamua kunipa talaka.
Hilo si jambo sahihi! Haliwezekani!
Ili tuheshimu amri ya mfalme,
kesho mbele ya makasisi wote,
mhubiri na jamaa zetu,
mfalme atanipa talaka.
Na ninataka kuwaomba nyote,
mheshimu amri ya mfalme.
Ningependa kuwashukuru tena.
Mliniheshimu na mkanipenda kama malkia wenu.
Kwaherini.
Adham Khan ni mwongo duni!
Adham Khan anapaswa kunyongwa!
Adham Khan si mwaminifu! Mwadhibu!
Adham Khan aadhibiwe. Yeye ni mwongo!
Adham Khan anyongwe! Ndiyo, mnyongeni!
Adham Khan anyongwe!
Tosha! Sitakaa huku tena.
Ninataka kutoka.
-Ninataka kuona wanachoweza kufanya. -Adham! Adham la!
Adham, wewe ni wazimu?
Huoni wala kusikia?
Watu wamekasirika na wanataka kulipiza kisasi!
Adham, mahali salama sasa hivi ni kwa kasri.
Adham, nisikilize tafadhali.
Usitoke kwa kasri hili. Usiende mahali popote.
Mama, hakuna mtu yeyote anaweza kuniumiza!
Hakuna! Ni nani ataniua?
-Hapana Adham! -Ni nani ataniua?
Adham.
Adham umati hauna uso.
Adham, tafadhali jaribu kuelewa ninachosema.
Suala hili limezidi.
Haliwezi kudhibitika Adham. Siwezi kufanya chochote.
Jambo lingine likitendeka, umati wote...
umati wote utakuua.
Usitoke, la sivyo utauliwa.
Auawe!
Adham Khan, auawe!
Mgongeni! Mcharazeni!
Adham Khan auawe!
Adham Khan, toka kwa kasri.
Itabidi tuongeze wanajeshi kwa pande zote kwa sababu raia wamefadhaika.
Bibiye, tafadhali mfiche Adham Khan mahali.
Raia wote wanampinga.
Wanaambia mfalme asalimishe Adham Khan kwao.
Bibiye, ni lazima tumfiche Adham Khan.
Nyamaza!
Unafikiri mimi ni mwoga? Unafikiri siwezi kupigana nao?
-Adham! -Sitawahurumia.
-Adham! -Sitawahurumia!
Adham, hutaenda mahali popote.
Usithubutu kuchukua hatua mbele.
Adham. Adham, ninasisitiza unitii.
Adham, twende. Twende.
-Jifiche hapa ndani kwa muda. -Mama.
Sitaenda mahali popote.
Mama, Adham Khan haogopi.
-Siendi popote. -Adham Khan!
Wakati mwingine, kutumia akili ni bora kuliko kufa wakati usiofaa.
Ninajua huogopi mtu yeyote.
Kwa ajili yangu tu. Adham, fanya hivi kwa ajili yangu.
Kwa muda mfupi tu. Nitakuita hivi karibuni.
Kwa muda mfupi. Ingia ndani kwa ajili ya mamako.
Adham, tafadhali ingia ndani.
Nitakuita hivi karibuni.
Usitoke, Adham.
Tafadhali usitoke hadi nikuite.
Usitoke Adham.
Usitoke.
Resham.
Hakikisha kuwa Adham Khan hatoki, hadi nimwambie.
Adham Khan auawe! Ni mwongo!
Msalimisheni Adham Khan. Tunataka kumuua.
Chifu, hasira ya raia inaongezeka.
Hatutaweza kuwazuia.
Ni wajibu wetu kulinda kasri.
Muwe macho na mlinde kasri.
Jambo lolote baya lisitendeke.
Sheria hii ni mbaya.
Kama tumefurahishwa na wake wetu na watoto wetu, mbona tuwape talaka?
Hatuwezi kubali familia zetu ziende
ili tutimize ombi la mjinga kama Adham Khana.
Hatuwezi kufanya watoto wetu wawe mayatima ilhali wazazi wao wako hai.
Heri tutoke kwa Ufalme wa Mughal na twende.
Ongezeeni wanajeshi kwa milango.
Ni lazima tudhibiti watu kwa vyovyote vile.
-Ndiyo bwana. -Upande ule.
-Waziri. -Adham Khan auawe!
Adham Khan auawe! Yeye ni mwongo.
Adham Khan auawe!
Waziri, twende.
Adham Khan auawe!
Mtoeni Adham Khan!
Waziri! Damu!
Mgonge!
Maham Anga!
Mtoeni Adham Khan!
Kidonda hicho kinaonekana kikubwa.
Jalal, umeona hayo?
Sheria moja imesababisha vurugu kubwa.
Uamuzi wako mmoja utavunja familia nyingi.
Ungefikiria kuhusu familia hizo.
Wanawake wengi na watoto watakulaani.
Leo watu wamekuja hadi kwa mlango.
Kesho wataingia kwa kasri.
Kumradhi bwana. Hali ya mambo inatuzidi.
Ukiniruhusu, nitatuma wanajeshi kadhaa wakatawanye umati.
-Kuna njia nyingine? -Kuna njia moja, Mfalme.
Itabidi uwaongeleshe raia.
Hapana, Shamshuddin. Siwezi kubali afanye hivyo.
Itakuwaje raia wakiumiza Jalal kwa ajili ya hasira yao?
Hawawezi kuthubutu kufanya hivyo.
Wanamtaka Adham pekee.
Mmekosea.
-Shangazi, nini kimetendeka? Njoo uketi. -Hapana. Niko sawa Jalal.
Mungu wangu.
Raia wanarukwa na akili. Wanaweza kumrushia mtu yeyote mawe.
Ndiyo sababu amejeruhiwa vibaya.
Wanawezaje thubutu kumgonga shangazi yangu?
-Kuja twende. -Hapana Mfalme.
Jodha, usithubutu kunizuia.
Wameumiza fahari yangu na heshima yangu. Ni lazima niwajibu.
Mfalme ametoka nje.
Watu hawadhibitiki na wanarusha mawe.
Hata Maham Anga amejeruhiwa kichwani.
Kwa hivyo?
Ameumia kwa ajili ya matendo mabaya ya mwanawe.
Itakuwaje mfalme akijeruhiwa?
Ametoka nje kwa hasira. Ninaogopa jambo baya litamtendekea.
Nimejaribu kumzuia.
Lakini ni wewe pekee unayeweza kumzuia.
Jalal anajaribu kuokoa ndoa yetu.
Mbona una haraka ya kuvunja ndoa yetu?
Ruqaiya, unanielewa vibaya.
Huelewi. Suala hili limezidi.
Kama ni hivyo, ni habari njema kwako.
Suala hili litashindikana na mfalme atanipatia talaka.
Na wewe?
Utakuwa malkia maalum.
-Si hivyo ndivyo ulikuwa unataka? -Mbona huelewi?
Raia wamekasirika sana.
Jodha, hata kipupwe hakina nguvu kama watu.
Ni mfalme pekee anayeweza kutuliza vurugu hii.
Iwapo umati unaasi, mfalme anawezaje kaa bila kufanya kitu chochote?
Ingembidi aende.
Na raia wa Ufalme wa Mughal hawawezi...
kushambulia mfalme.
Mfalme.
Maham Anga anavuja damu nyingi.
Angalau mwache atibiwe.
Jodha, sidhani unajua...
lakini shangazi yangu ana nguvu sana.
Amevumilia mengi kwa ajili ya ufalme wa Mughal.
Mungu wa kike.
Tafadhali hakikisha mabaya yasitendeke.
Ngojeni hapa.
Ni raia wangu, siwaogopi. Kuja Shangazi.
Mfalme, matayarisho yote yaliyofanywa ni imara.
Lakini mkitumia njia hii ya ngome mtakuwa salama.
Adham Khan auawe!
Adham Khan auwawe!
Ni nani amemtupia shangazi yangu jiwe? Jibuni!
Nani amemtupia shangazi yangu jiwe?
Kumgonga waziri mkuu kwa jiwe ni kama kumgonga mfalme.
Kwa hivyo iwapo nyote mnataka kutupa mawe nitupieni!
Kosa lake ni lipi?
Je, ni kwa sababu yeye ni mama ya Adham Khan?
Ikiwa ndivyo, yeye ni kama mamangu pia. Nipigeni kwa mawe!
Si hivyo ndivyo mnataka? Nipigeni!
Hatungenyamaza hadi tumpate Adham Khan.
Jalal, kama watu watatulia kwa kuniadhibu
badala ya kumwadhibu Adham Khan,
basi waache waniadhibu.
Hapana shangazi. Hilo si suluhisho.
-Mslamishe Adham Khan kwetu! -Msalimishe kwetu!
Mslamishe Adham Khan kwetu!
Nyote mnajua kuwa, daima mfalme amefanya maamuzi yanayofaidi raia.
Ametenda haki daima.
Mniamini kuwa hata wakati huu hamtadhulumiwa.
Bwana, dhuluma imetendeka.
Nimefikisha umri wa kufa.
Na nimeamuriwa kumpatia mke wangu talaka.
Bwana, hii ni haki ya aina gani? Ni haki ya aina gani?
Ingekuwa bora mfalme anikate kichwa kwa kutumia upanga wake.
Iwapo hili haliwezekani, itabidi tuondoke kutoka Ufalme wa Mughal.
Kila mtu anapaswa kufuata sheria, hata mimi.
Ndiyo sababu ninampatia Ruqaiya talaka.
Mimi pia ninampenda Ruqaiya, malkia wa ufalme.
Lakini licha ya hayo, ninampa talaka.
Kwa hivyo ni lazima nyote mfuate sheria.
Badili sheria hii. Usimpatie Malkia Ruqaiya talaka.
Tumeheshimu sheria zote ulizounda.
Na ukitaka, tutafuata sheria hii pia.
Lakini badala yake, umsalimishe Adham Khan kwetu.
-Hilo ndilo ombi letu. -Yeye ndiye chanzo cha haya.
Tutatulia tukishamuua.
-Ndiyo, tutatulia. -Ndiyo, tutatulia.
Ndiyo, tutatulia!
Ndiyo, msalimishe Adham Khan kwetu.
Nimewasikia nyote.
Lakini nitawaambia hivi. Mdumishe amani tafadhali.
Hakuna shida yoyote inaweza kutatuliwa kwa kufanya vurugu hivi.
Siwezi taka mjiumize au muumize watu wasio na hatia wala mfalme wenu.
Nipatieni muda nizungumzie jambo hili na wake wangu, familia na maafisa.
Kisha nitakutana nanyi tena.
Lakini hadi wakati huo ufike...
ninawaomba nyote mdumishe amani.
Adham Khan auawe!
-Je, matayarisho yote yamefanywa? -Ndiyo bwana.
Farasi wenye kasi kwa wote, wako tayari.
Nyumba ya Tasneem haiko mbali. Lakini...
Lakini nini?
Lakini kuna watu wamekusanyika kwa milango yote ya kutoka kwa kasri.
Mtu yeyote akikutambua ukitoka...
Kwa hivyo? Umati utafanya nini?
Siogopi umati. Jina langu ni Adham Khan.
Ninaweza kuangamiza watu hawa chini ya miguu yangu.
Watu wa Malwa wanajua hasira ya Adham Khan. Mmesikia?
Adham Khan!
Simama hapo.
Adham, ni wakati wa kuogopa raia.
Hata wakikuona kidogo tu, watakurarua uwe vipande vipande.
Nilisema nini? Niliambia kila mtu nini?
Adham Khan hapaswi kutoka hadi niseme. Mbona umetoka?
Mbona umetoka? Unafikiri huu ni mzaha?
Kifo kimevizia karibu ilhali wewe, unaenda kumtafuta huyo mtumishi duni.
Unataka awe wako?
Adham Khan, hujui hasira ya umati.
Utapepea kama chembe ndogo ya vumbi kwa dhoruba ya hasira ya umati.
Hutaonekana hata kidogo.
Hata sitaona mabaki yako.
Umesikia?
Adham Khan, unasikia kifo chako kikikuita?
Unataka kuona wajumbe wa kifo chako?
Kuja nikuonyeshe.
Adham, unaweza kujionea mwenyewe. Kuna umati mkubwa hapa.
Msalimisheni kwetu!
Mwambieni Adham Khan atoke nje!
Hawa watu wote wamekusanyika kwa ajili yako.
Hata wakikurushia mawe madogo, yatasababisha jeraha kubwa.
Hutaweza kutoroka.
Hupaswi kupuuza nguvu za raia.
Unataka kubaki hai?
Unataka kuponea, sivyo?
Hakikisha...
hujafanya kitu chochote.
Niache nifanye kila kitu. Na ufanye chochote ninachokuambia ufanye.
Twende.
Hujambo Mfalme? Umeniita?
Ndiyo.
Sitaki watu wangoje nje ya kasri usiku mzima.
Hivyo basi, ita baraza maalum sasa hivi.
Nitatangaza hukumu langu kuhusu suala hili sasa hivi.
Unavyoamuru, Mfalme.
Adham Khan, nimewaza kuhusu suala lako kwa kina.
Nilijadiliana na Ruqaiya pia, kwa sababu aliumia sana juu yako.
Na hatimaye nimekata kauli kuwa,
nitakusalimisha kwa umati.
Watatenda haki.
Hapana mfalme.
Mfalme, huwezi kufanya hivi.
Mhurumie Adham Khan.
Shangazi, unasema nini?
Ninachokuomba ni umhurumie Adham Khan.
Adham Khan ni mtoto wangu.
Yeye ni kama kakako. Tafadhali mhurumie mfalme.
Nimemsamehe kila wakati kwa sababu yeye ni mwanao.
Na leo kwa mara nyingine,
Adham Khan amedhihaki Ufalme wa Mugjal na heshima yake.
Amefanya makosa mengi hata kwa korti maalum.
Amesaili utawala wangu.
Alisema ndoa yangu kwa Ruqaiya ni haramu.
Alidai nipatie Ruqaiya talaka.
Adham Khan amefanya makosa mengi sana kama haya.
Umesema ukweli. Ninakubali kila kitu unachosema.
Lakini ninakwambia hivi,
mhurumie mtoto wangu, mfalme.
Tafadhali usinielewe vibaya.
Nikisema umhurumie, simaanishi umsamehe.
Unaweza kumhukumu Adham Khan kifo.
Wewe mwenyewe unaweza kumkata kichwa.
Lakini usimsalimishe kwa raia.
Raia watamkosea heshima na wamuue.
Watamuua. Tafadhali usiruhusu hilo lifanyike.
Mhurumie, mfalme.
Shangazi, sifanyi kitu chochote.
Adham Khan mwenyewe ndiye amejichagulia njia hii.
Hapana mfalme. Unaelewa vibaya.
Hii haikuwa nia ya Adham Khan.
Adham Khan hakufikiria kuwa mambo yangezidi.
Hakuwa anataka umpatie Ruqaiya talaka.
Tafadhali niamini.
Ninajua kuwa Adham Khan hakufikiria hivyo.
Adham, mwambie mfalme.
Adham, mwambie mfalme
kuwa haikuwa nia yako kumtenganisha Mfalme na Malkia Ruqaiya.
Adham, tafadhali mwambie mfalme.
Achana na kiburi chako.
Hata kama ni kwa ajili ya mamako, fungua mdomo wako na umwambie mfalme.
Ninakusihi.
Mfalme.
Niamini, sikuwa na nia kama hiyo moyoni mwangu.
Sikuwa ninataka umpatie Ruqaiya talaka.
Nilikuwa ninataka kumuoa Tasneem pekee.
Kando na mimi, mamilioni ya watu walioana kwa njia hii.
Hakuna mtu yeyote alisema chochote.
Lakini mimi nilizuiliwa kuoa.
Ndiyo maana niliumia.
Heshima yangu, hadhi yangu na hisia zangu ziliumia.
Nimehudumia Ufalme wa Mughal kutoka zamani.
Lakini nimefaidikaje?
Mfalme, nimepata nini?
Tusi hili?
Adham Khan, ni kwa sababu ulifanya kosa kubwa.
Ulipinga amri yangu.
Ningetaka ningekuua.
Lakini hapana, sikuwa ninataka hayo yawe matokeo.
Nilikuwa ninataka mtu yeyote anayefikiria kuasi mfalme aogope.
Nilikuwa ninataka kuonyesha kuwa mtu yeyote angethubutu kuniasi,
angekabiliana na matoeko haya.
Adham Kham, leo kiburi chako kimevunjwa.
Leo, umegundua vile ambavyo wewe ni mdhaifu
mbele ya mfalme na raia.
Shukuru Mungu kuwa ninakuruhumia tena kwa ajili ya mamako.
Lakini utaadhibiwa.
Na nitampatia Ruqaiya wajibu wa kukuadhibu.
Ruqaiya, unaweza kumwadhibu Adham Khan vyovyote unavyotaka.
Wewe si rafiki na mume wangu tu,
bali wewe ni mfalme pia.
Ndiyo sababu nitakubali uamuzi wowote,
utakaofanya kumhusu.
Kwa sababu wewe ndiye utajua vizuri zaidi,
adhabu inayomfaa, Mfalme.
Adham Khan, kama adhabu yako,
ninakunyang'anya jimbo la Malwa.
Na kwa ajili ya makosa uliyofanya kwa korti maalum,
kuanzia sasa, nimekukataza kuhudhuria kesi.
Utanyang'anywa mamlaka yote uliyopatiwa na Ufalme wa Mughal.
Kuanzia sasa, utachukuliwa kama mtu wa kawaida.
Adgah.
Pokonya Adham Khan, mihuri yake na silaha zake.
Mfungie gerezani hadi nipatiane amri nyingine.
Siwezi kuvumilia kuona raia wangu wakisubiri nje ya kasri langu usiku mzima,
wakiwa na njaa na kiu.
Ndiyo sababu nimefanya uamuzi kuhusu suala hili.
Mfalme Jalaluddin asifiwe!
Mfalme Jalaluddin asifiwe! Mfalme asifiwe!
Adgah.
Kulingana na amri ya Mfalme Jalaluddin,
hukumu inasema kuwa, kuanzia sasa
ndoa ya msichana yeyote aliye chini ya miaka 14
itazingatiwa kama ndoa haramu.
Na yule atakayeoa au kuoza msichana huyo atazingatiwa kama mhalifu.
Ataadhibiwa vikali.
Sheria hii itatekelezwa kuanzia leo.
Lakini ndoa iliyofanyika kabla ya sheria hii itasamehewa.
Hivyo basi, baada ya majadiliano kwa korti maalum,
imeamuliwa kuwa
Jalaluddin Mohammed na mke wake Sultana Ruqaiya
hawatapata talaka.
Mfalme asifiwe!
Malkia Ruqaiya asifiwe!
Waishi milele!
Tunashukuru mfalme
kwa ajili ya kufanya uamuzi unaowapendelea raia.
Lakini tungependa kujua kama mhalifu Adham Khan ameadhibiwa.
Adham Khan ameadhibiwa kwa ajili ya kosa lake.
Mamlaka yake yameondolewa. Na amefungiwa gerezani.
Pamoja na hayo, hataruhusiwa kuhudhuria korti maalum.
Kila mtu aliye hapa,
wazee kwa vijana...
ningependa kuwaambia nyote kuwa
sheria hii imepitishwa kwa ajili ya raia na watoto wao.
Sheria hii inapaswa kufuatwa kwa heshima na kwa imani.
-Ufalme wa Mughal! -Usifiwe!
Mfalme Jalaluddin Mohammed asifiwe!
Jalaluddin Mohammed asifiwe!
Huo ulikuwa uamuzi mzuri.
Hajapatia Ruqaiya talaka na ameokoa ndoa zetu pia.
Hujambo bibi?
Resham, nikikuambia uunde amri haraka...
utaweza?
Waziri, ni wajibu wangu kutimiza amri yako.
Lakini ni jambo gumu. Mswada huundwa kwanza.
Kisha unaangaliwa.
Halafu mfalme anasomewa neno baada ya neno.
Kisha muswada wa mwisho unatayarishwa na unapigwa muhuri.
Huwa unachukua zaidi ya siku moja, waziri.
Mfalme akitaka, sheria inaweza kuundwa haraka.
Lakini waziri, unajua mambo haya vizuri zaidi.
Nilijua lakini nilishindwa kulitambua.
Bibiye, unamaanisha nini?
Dakika chache baada ya Adham Khan kuadhibiwa,
raia walisomewa sheria hiyo mbele yangu.
Hilo linawezekana tu iwapo sheria ishatayarishwa.
Resham, sheria hii ilikuwa ishatayarishwa.
Kila kitu kilikuwa kimeamuliwa awali.
Kila kitu kiliamuliwa kabla hukumu ya mwisho ipitishwe.
Kile ambacho Jalal alifanya mbele yangu,
kulikuwa kujifanya tu.
Ili nione.
Mungu wangu.
-Hilo linamaanisha... -Kuwa wote watatu walishirikiana.
Wote watatu. Malkia Jodha,
Malkia Ruqaiya na Jalal.
Wote watatu.
Hilo linamaanisha kuwa Ruqaiya kukutana na raia
na kuwaambia kuhusu Adham Khan na kuwachochea...
ulikuwa mpango?
Bila shaka.
Jodha alihusika pia? Sijaelewa bibiye.
Huo ndio utaalamu wa Jalal.
Maham Anga
Iwapo ana nguvu kama simba,
yeye ni mjanja kama mbweha.
Jalal!
Umemchezea shangazi yako mchezo wa ajabu.
Aisee!
Kinachonishangaza ni kuwa nilimchochea Ruqaiya dhidi ya Jodha
na nikamwambia kuwa Jodha ndiye kiini cha shida zote.
Lakini licha ya hayo, wote watatu waliungana.
Sikuelewa kilichofanya waungane.
Lakini mtoa habari wangu aliniambia Jalal alikutana na Jodha sana usiku.
Ndipo nikakuja kujua huu mpango wote.
Jalal amenichezea mchezo.
Mama, uko hapa?
Ndizo hizi sadaka.
Kama ulikuwa unataka kuniona, ungeniita.
Hapana, Jodha.
Ninakushukuru...
kwa sababu umeokoa ufalme.
Historia itakumbuka daima,
kuwa Malkia Jodha alisaidia kutekeleza sheria hii.
Lakini mama, sikufanya chochote.
Nilipatiana wazo lakini mfalme ndiye alilitekeleza.
Licha ya shida zote,
mfalme amefaulu kutekeleza sheria hiyo.
Ametengeneza mustakabali wa watoto wengi.
Sifa zote ni zake.
Kusema ukweli, baada ya sheria hii
heshima yangu kwa mfalme imeongezeka.
Kuna mtu yeyote umemwambia haya?
Nimekwambia sasa hivi.
Sizungumzi juu yangu. Ninazungumza kuhusu Jalal.
Jalal ameanza kukuamini.
Hiyo ndiyo sababu alichukua hatua kubwa.
Kwa hivyo itakuwa vyema umwambie mwenyewe.
Mpendwa, ninaweza kuona umbali kati yako na Jalal ukipungua.
Mungu akijalia, siku moja hakutakuwa na umbali wowote.
Nitajaribu mama.
Kuja malkia. Nilikuwa ninakusubiri.
Sikulala usiku mzima kwa sababu ya Adham Khan. Sasa nimetulia.
Kwa kuwa sasa uko hapa, sitazungumza wala kusikiliza kitu chochote.
Utanisinga kichwa kwa amani.
Nini kimetendeka? Ruqaiya, mbona mikono yako ni nyororo?
Nisamehe, nilikuwa ninadhani ni Ruqaiya.
Ndiyo sababu nimekuambia unikande kichwa.
Mikono yako ni laini sana.
Asante kwa maneno yako ya kusifu.
Kila sarafu ina pande mbili.
Jodha, mikono laini haipaswi kukanda.
Sidhani ushawahi kumkanda mtu yeyote. Minya kwa nguvu.
Nafikiri hujui jinsi ya kukandwa vizuri.
Keti vizuri.
Fanya kitu. Keti kwa hii.
Sawa.
Sidhani unajua...
lakini huko Amer, mimi ndiye nilikuwa ninakanda Sukanya.
Alikuwa akisema kuwa mikono yangu ni ya ajabu.
Mungu asifiwe. Kwa kweli una vipaji Jodha.
Mtu anahitaji kukupa changamoto tu...
na utafanya miujiza.
Kukanda kwako ni bora kuliko mkanda mwanamume.
Si njia bali matokeo ndiyo muhimu, mfalme.
Jodha, unazungumzia matokeo yepi?
Ninatumai sijakatiza wakati wenu maalum.
Bila shaka hapana.
Jodha alikuwa amekuja hapa na...
Jodha, nimesahau kukuuliza sababu yako ya kuja hapa.
Si jambo muhimu. Tutaonana baadaye. Kwaheri.
Hujambo Ruqaiya?
Sidhani amefurahia kuwa nilikuwa na mfalme saa hii.
Vizuri sana, Jalal.
Unaendelea kuwa na uhusiano wa karibu na Jodha.
Huo si ukweli, Ruqaiya.
Nilikuwa nimefunga macho yangu alipokuja. Nilidhani ni wewe.
Hivyo basi nikamwambia anikande kichwa.
Jalal, kuna wakati ungetambua hatua zangu.
Nina uhakika kuna jambo maalum kuhusu Jodha.
Kwa sababu hungejali sana
kuhusu yule aliyejaribu kukufanya unipe talaka
na aliyeleta ugomvi kati yetu.
Ruqaiya, wewe ndiye umeelewa mambo visivyo.
Umemkasirikia mtu unayepaswa kushukuru.
Hatukutengana kwa ajili ya juhudi za Jodha.
Yeye ndiye alinishauri tuwapatie raia fursa ya kuamua.
Raia wanakupenda na wanampenda Ruqaiya sana.
Na kwa kesi kama hii,
Ruqaiya akiwasimulia kilichotendeka,
watu watamsikiliza.
Kwaherini.
Adham Khan si mwaminifu!
Adham Khan anapaswa kunyongwa!
Adham Khan si mwaminifu!
Mungu wangu, nilimwelewa Jodha vibaya.
-Mbona hukuniambia awali? -Hukunipatia fursa ya kukwambia.
Pia wewe ulimwelewa vibaya kama nilivyomwelewa vibaya.
Nilimtukana sana. Nilimwaibisha.
Nitamwombeje msamaha?
Kama unahisi kuwa Jodha alifanya jambo sahihi,
nitakwambie uende kwake mara moja
na uzungumze naye. Nina uhakika kila kitu kitatatuliwa.
Yuko wapi Adham Khan?
-Hujambo waziri? -Nimekuuliza aliko Adham Khan!
Amefungiwa kwa seli kulingana na amri ya mfalme.
Hivyo ni vizuri.
Umchunge Adham Khan kwa makini.
Na anapaswa kucharazwa mara sita, kwa mjeledi.
Amri hiyo inapaswa kufuatwa.
Vile umeamuru, waziri.
Mtu yeytote akikuuliza,
umwambie kuwa ilikuwa amri ya waziri.
Ndiyo, waziri.
Resham, kumbuka,
Adham Khan anapaswa kuhisi uchungu.
Kila mtu anapaswa kuona adhabu ambayo Adham Khan amepatiwa.
Kumradhi, waziri.
Lakini Adham Khan ni mwanao.
Mbona unafanya haya?
Ninataka kumthibitishia kila mtu,
kuwa likujapo suala la haki, mimi ni waziri wa Ufalme wa Mughal tu.
Si mama ya Adham Khan.
Kwangu, Adham Khan ni mhalifu na mimi ni mwaminifu kwa mfalme.
Amri inapaswa kufuatwa.
Kwa hakika itafuatwa, waziri.
Lakini utafaidikaje kwa kufanya hivi?
Kwanza,
kwa sababu mimi ndiye ninamwadhibu Adham Khan,
hakuna mtu mwingine atamwadhibu.
Jambo la pili na muhimu zaidi,
huu ndio mwanzo wa kuvunjika kwa heshima ya Jodha.
Ni mwanzo wa utengano kati ya Jodha, Ruqaiya na Jalal.
Maham Anga
Simameni wima! Sultana Ruqaiya anakuja.
Hujambo Ruqaiya?
Sijambo.
Tupatieni nafasi.
-Ninajua umenikasirikia. -Sijakukasirikia Jodha.
Nimekuja kukwambia kuwa...
siutafahamu kati yetu imetatuliwa.
Hauko jinsi nilivyodhani.
Nilidhani unamtumia Adham Khan ili Jalal anipe talaka.
Lakini Jalal ameniambia,
kuwa ni wewe ulitusaidia kuokoa ndoa yetu.
Kitendo chako kizuri kimebadili vile ninavyokuona.
Nimekuja kukuomba msamaha kwa ajili ya kukuelewa vibaya.
Nimekuletea zawadi ndogo kwa ajili ya kuokoa uhusiano wangu na Jalal.
Kwa ajili ya kutoruhusu nitenganishwe na mpenzi wangu.
Ikubali tafadhali.
Ninakubali zawadi yako kwa upendo.
Lakini kinachonifurahisha zaidi ni kuwa,
huna uhasama wowote dhidi yangu.
Hutaifungua
ili uone zawadi ambayo nimekuletea?
Ninatumai umependa alamasi hii.
Zawadi inayotunukiwa kwa moyo mmoja ni ya thamani mno.
Iwe almasi au ua.
Ruqaiya, nitatunza zawadi hii daima.
Na nitakumbuka fadhila uliyonitendea.
Tafadhali niruhusu niende.
Ruqaiya.
Kuna tambiko tunalofuata huko Amer.
Mtu akipatiana zawadi
huwa haruhusiwi kwenda mkono mtupu.
Kama vile utamaduni wenu unavyozingatia uzi kutoka nabii ni mtakatifu
katika dini yetu, uzi huu huzingatiwa kuwa mtakatifu.
Ninaomba mungu Krishna atimize matamanio yako yote.
Je, ninaweza kukufunga uzi huu mkononi?
Nimekubali.
Nyosha mkono wako wa kushoto.
Sijasema wala kufanya kitu chochote cha kukufanya ulie.
Ruqaiya, machozi ni ya ajabu.
Huwa yanatiririka hata wakati mtu amefurahi.
Leo kwa mara ya kwanza,
umenionyesha upendo.
Singezuia machozi yangu.
Jodha, nitamsaidia mtu anayenisaidia.
Kwaheri.